paragraph_text: Utiskivač se prisloni na površinu ispitivanog materijala početnom silom F<sub>o</sub> (obično 10 kg ≈ 100 N), pri čemu se dobiva otisak dubine h<sub>o</sub>. To je ishodišni položaj za koji valja mjerilo za dubinu namjestiti na nulu kao ishodišnu vrijednost. Zatim se povećava opterećenje utiskivača (tijekom 1 do 8 sekundi) dodatnom silom F<sub>1</sub>, na ukupnu silu F. Trajanje opterećenja ukupnom silom iznosi 4 s ± 2 s. Potom se ukloni dodatna sila F<sub>1</sub>, te se pri opterećenju početnom silom F<sub>o</sub>, očita na mjerilu (obično je to mjerna ura ili komparator točnosti 2 μm) dubina otiska h (mm).